d450c52e176896d60d81a51db4da8fbb
Οθόνη aoc ultra hd 28”
techpress.gr
2020.10
**> h aoc παρουσιάζει την u2868pqu, μία οθόνη 28” (71.1 εκ) με εκπληκτικά υψηλή ultra hd ανάλυση 3840x2160 pixels και ρυθμό ανανέωσης 60 hz.**
  



[![aoc u2868pqu](https://www.techpress.gr/wp-content/uploads/2014/05/aoc-u2868pqu-150x61.jpg)](https://www.techpress.gr/wp-content/uploads/2014/05/aoc-u2868pqu.jpg)Εξοπλισμένη με υποδοχές displayport, hdmi (mhl) και usb 3.0, η εκλεπτυσμένη οθόνη διαθέτει επίσης πλήρη εργονομία για να συναντήσει τα υψηλά πρότυπα τόσο των επαγγελματιών όσο και των απαιτητικών οικιακών χρηστών – σε μια εκπληκτικά χαμηλή τιμή.
  



**ultra hd: Δείτε κάθε λεπτομέρεια**
Επαγγελματίες cad/cam, αρχιτέκτονες, μηχανικοί και δυναμικοί οικιακοί χρήστες – όλοι επωφελούνται από την πολύ καθαρή εικόνα που προσφέρει η u2868pqu με ΤΝ πάνελ τελευταίας τεχνολογίας. Περισσότερα από ένα δισεκατομμύριο χρώματα μπορούν να παραχθούν χάρη στη ρύθμιση real 8-bit +frc, ενώ με την ultra hd ανάλυση (3840 x 2160), πάνω από 8,29 εκατομμύρια pixels εμφανίζονται σε αναλογία 16:9, που ισοδυναμούν με τέσσερις φορές το πλήθος των pixel στα full hd πάνελ. Το μοντέλο 28” προσφέρει ανάλυση 4k με ρυθμό ανανέωσης 60 hz. Με χρόνο απόκρισης μόλις 1 ms, η u2868pqu είναι ιδανική για εργασία, παρακολούθηση video έντονης δράσης ή games. Παρέχοντας φωτεινότητα 300 cd/μ², το uhd μοντέλο είναι κατάλληλο για γραφεία με έντονο φυσικό φως. Οι λειτουργίες picture-in-picture και picture-by-picture επιτρέπουν την ταυτόχρονη προβολή εικόνων από διαφορετικές πηγές, όπως (4k) blu-ray players ή Η/Υ.
  



**ultra-βολική**
Η u2868pqu διαθέτει κλασικό σχεδιασμό με ανάγλυφη επιφάνεια σε μαύρο χρώμα. Για πλήρη εργονομική ευελιξία, το πλαίσιο της οθόνης προσφέρει ένα έξυπνο σύστημα διαχείρισης καλωδίων, λειτουργίες κλίσης, περιστροφής και pivot (περιστροφή 90°) καθώς και ρύθμισης ύψους έως 130 mm. Έτσι η οθόνη προσαρμόζεται στις απαιτήσεις των χρηστών με στόχο τη μείωση της κόπωσης των ματιών και του σώματος. Επιπλέον η οθόνη μπορεί να λάβει σήμα από τις υποδοχές displayport, hdmi, dvi και d-sub που διαθέτει. Για τους λάτρεις του android, η υποδοχή hdmi επίσης προφέρει συνδεσιμότητα mhl (mobile high-definition link) για άμεση προβολή περιεχομένου από τις οθόνες smartphone και tablet στη μεγάλη οθόνη. Επιπρόσθετα, η aoc έχει εξοπλίσει την οθόνη με τέσσερις υποδοχές usb, από δύο σε 2.0 και 3.0 πρότυπα, καθώς και ενσωματωμένα ηχεία 3 w. Η οθόνη μπορεί να τοποθετηθεί σε βάσεις τοίχου και ράφια vesa.
  



Η aoc προσφέρει 3 χρόνια εγγύηση για την u2868pqu με υπηρεσία επί τόπου αντικατάστασης. Η ultra hd οθόνη είναι διαθέσιμη από τώρα με ενδεικτική τιμή λιανικής €649.
  


